
Tavana Karaatti omavalvonnan seurantaraportti 1.5-31.8.2026

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.2026-31.8.2026.

1. Asiakaskokemus ja osallisuus 

Viimeisin asiakaskysely toteutettiin huhtikuussa 2026. Kyselyyn vastasi 21 asiakasta 25ä.

Kyselyn perusteella asiakkaista 86 % oli melko tai erittäin tyytyväisiä tarjoamaamme tukeen ja ohjaukseen. Myös suositteluindeksi oli noussut edelliseen arviointiin verrattuna.

Avoimissa palautteissa asiakkaat toivat esiin useita toimivia asioita. Erityisesti yhteisöllisyys koettiin onnistuneeksi. Asiakkaat nostivat esiin hyvän yhteishengen sekä onnistuneet, mielenkiintoiset ryhmät. Myös ohjaajien tavoitettavuuteen ja kannustavaan työotteeseen oltiin tyytyväisiä.

Kehittämiskohteena asiakkaat toivoivat enemmän aikaa omaohjaajan kanssa sekä palvelun muuttamista entistä henkilökohtaisemmaksi ja yksilöllisemmäksi.

Karaatissa järjestetään edelleen kaikille avoin yhteisökokous, jossa jokaisella asukkaalla on mahdollisuus tuoda esiin omia mielipiteitään, toiveitaan ja ajatuksiaan. Asiakkaat ovat osallistuneet myös toiminnan suunnitteluun. Yhdessä on järjestetty esimerkiksi disco, joka on ollut osa yhteisöllistä toimintaa.



3. Henkilöstötilanne

Henkilöstössä ei ole ollut vaihtuvuutta, ja myös sijaiset ovat pysyneet pääosin samoina. Tämä on tuonut toimintaan jatkuvuutta ja vakautta.

Henkilöstökysely toteutettiin huhtikuussa 2026. Tulokset olivat kokonaisuutena myönteisiä. Oman työn merkityksellisyys ja työn arjen toimivuus nousivat selkeiksi vahvuuksiksi.

Työtä pidetään tärkeänä ja henkilöstöllä on vahva kokemus siitä, että omalla työllä voidaan vaikuttaa asiakkaiden hyvinvointiin ja saada aikaan positiivisia muutoksia. Myös yksikön arvojen koetaan toteutuvan hyvin: lupauksista pidetään kiinni, toisia kunnioitetaan ja vastuullisuus näkyy arjen työssä.

Esihenkilötyö koetaan tukevaksi ja työn tavoitteet pääosin selkeiksi. Tämä luo henkilöstölle turvallisen ja toimivan kehyksen työn tekemiseen.



4. Onnistumiset

Vuoden aikana sekä henkilöstö- että asiakastyytyväisyyskyselyiden tulokset ovat olleet hyviä. Myös muusta toiminnasta saatu palaute on ollut pääosin positiivista.

Asiakkailta, läheisiltä ja yhteistyökumppaneilta saatu palaute kertoo siitä, että Karaatissa tehdään laadukasta ja vaikuttavaa työtä. Erityisesti yhteisöllisyys, henkilöstön tavoitettavuus ja asiakkaiden kannustaminen ovat nousseet myönteisesti esiin.

Henkilöstön pysyvyys ja hyvä yhteishenki ovat myös tukeneet yksikön toiminnan jatkuvuutta.



5. Kehittämissuunnitelmat


Vuonna 2026 olemme kehittäneet ja jatketaan seuraavien kehittämiskohteiden parissa:
Toteuttamissuunnitelmien ajantasaisuus ja asiakkaiden osallisuus:
Kanta-palveluihin liittymisen myötä kaikkien asiakkaiden toteuttamissuunnitelmat on päivitetty ja siirretty Kanta-palveluihin.
Jatkossa kiinnitetään erityistä huomiota siihen, että asiakkaat tuntevat omat tavoitteensa ja ymmärtävät, mitä heidän kanssaan on sovittu. Tavoitteena on vahvistaa asiakkaiden osallisuutta ja mahdollisuutta vaikuttaa omaan kuntoutumiseensa.
Laadukas kirjaaminen:
Kirjaamisen laatua on kehitetty koulutusten ja uusien ohjeistusten avulla. Kanta-palveluihin siirtymisen myötä kirjaamiskäytäntöihin on tullut muutoksia, ja ohjeita on päivitetty vastaamaan uusia toimintatapoja.
Kirjauksia on yhdenmukaistettu ja niiden laatua seurataan päivittäin. Palautetta annetaan entistä enemmän osana arjen työtä, jotta hyvät kirjaamiskäytännöt vahvistuvat.
Kaikki työntekijät ovat suorittaneet Sosiaalihuollon kirjaamisen peruskurssin.
Poikkeamaraportointiprosessi:
Poikkeamaraportoinnissa huomioidaan jatkossa lääkepoikkeamien lisäksi myös muut toiminnassa esiin tulevat poikkeamat ja kehittämistarpeet.
Poikkeamat käsitellään loppuun saakka, ja keskeneräisiin asioihin palataan tarvittaessa. Tavoitteena on, että poikkeamaraportointia hyödynnetään aktiivisesti toiminnan kehittämisessä ja ennaltaehkäisevässä työssä.
Poikkeamista nousseet kehittämiskohteet ja uudet toimintaohjeet kirjataan jatkossa myös tiimin pöytäkirjaan. Näin myös ne työntekijät, jotka eivät ole osallistuneet kyseiseen tiimipalaveriin, saavat tiedon muutoksista ja uusista toimintatavoista.
Lisäksi yksikön riski- ja vaarojen arviointia päivitetään esiin nousseiden poikkeamien ja havaintojen perusteella.

